Nicolae Ciucă: Cetăţenii români aşteaptă de la noi stabilitate şi soluţii.
Cetăţenii români aşteaptă de la noi stabilitate şi soluţii, spune Nicolae Ciucă, premierul desemnat. El precizează că programul de guvernare prevede un procent semnificativ pentru investiţii şi măsuri sociale.
"În ultimele zile am lucrat împreună cu celelalte partide să putem să agregăm un program de guvernare şi să se constituie o coaliţie solidă, astfel încât să putem realiza un guvern care să asigure stabilitatea ţării. Cetăţenii români aşteaptă de la noi stabilitate şi soluţii pentru a fi în măsură să rezolvăm efectele produse de pandemie, criză energetică şi să avem u program care să fie în ăsură să pună în aplicare deciziile pentru implementarea PNRR", spune premierul desemnat, Nicolae Ciucă.El spune că în programul de cuvernare există un "procent semnificativ" pentru investiţii şi măsuri sociale."Este cât se poate de evident că este pentru prima dată când în programul de guvernare avem un procent substanţial pentru tot ceea ce înseamnă derularea unui proiect de investiţii solide şi foarte bine aplicate, precum şi un program de măsuri sociale. Sperăm ca începând de joi să ne putem apuca serios de treabă", conchide Ciucă.Preşedintele Klaus Iohannis a anunţat luni că l-a desemnat premier pe Nicolae Ciucă. Acesta a fost propus de coaliţia formată din PSD, PNL, UDMR şi minorităţile naţionale.